  Наталия Сильвестрова Удмуртиын лемтэй мертчиськемен 415 адями эмъяськонниосы вазиськиз. Сюпсись нымы-кибыос куртчон тужгес трсо учыръёс Вавож, Кизнер, Сарапул, Ува ёросъёсын, Можгаын но Ижкарын пусъемын. Со сярысь Роспотребнадзорлэн элькунъя управлениезлэн пресс-службаез ивортӥз. Лабораториын эскерем 313 лемтэй пӧлысь ньылезлэсь энцефалит кылдытӥсез шедьтӥзы, боррелиозлы 240 нымы-кибыез эскеризы, 52-лэсь через шараязы.  Эмъяськонниосы вазиськем 80 муртлы, со пӧлын 62 нылпилы, серопрофилактика ортчытӥзы. Лемтэй энцефалитэн черлан шуыса малпанэн кык учыр пусйизы, клещевой боррелиозэн – куинь. Удмуртиын лемтэй энцефалитлэсь прививка пуктон уж азьланьтӥське. 20-тӥ оштолэзьлы элькунын 65 сюрс 759 мурт со пыр ортчиз ни. 3-17 аресъем нылпиослы прививка дунтэк улон яке дышетскон интыя но пукто. Тодэ вайытом, лемтей куртчиськон нырысетӥ учыръёсты Пичи Пургаын пусйизы. Тегъёс: Тазалык лемтэй Удмуртия  